Návrh

**NARIADENIE VLÁDY**

**Slovenskej republiky**

z ...............2020,

**ktorým sa mení a dopĺňa nariadenie vlády Slovenskej republiky č. 356/2006 Z. z. o ochrane zdravia zamestnancov pred rizikami súvisiacimi s expozíciou karcinogénnym a mutagénnym faktorom pri práci v znení neskorších predpisov**

Vláda Slovenskej republiky podľa § 2 ods. 1 písm. e) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 607/2004 Z. z. nariaďuje:

Čl. I

Nariadenie vlády Slovenskej republiky č. 356/2006 Z. z. o ochrane zdravia zamestnancov pred rizikami súvisiacimi s expozíciou karcinogénnym a mutagénnym faktorom pri práci v znení nariadenia vlády Slovenskej republiky č. 301/2007 Z. z., nariadenia vlády Slovenskej republiky č. 83/2015 Z. z. a nariadenia vlády Slovenskej republiky č. 110/2019 Z. z. sa mení a dopĺňa takto:

1. V § 6 ods. 4 sa vypúšťajú slová „a predkladať na schválenie“.
2. Za § 13a sa vkladá § 13b, ktorý vrátane nadpisu znie:

„§ 13b

Prechodné ustanovenia k úpravám účinným od 1. októbra 2020

1. V období od 1. októbra 2020 do 11. júla 2026 platia technické smerné hodnoty plynov, pár a aerosólov s karcinogénnymi a mutagénnymi účinkami v pracovnom ovzduší uvedené v prílohe č. 2 tabuľke č. 3 prvom bode v znení účinnom od 1. októbra 2020.
2. V období od 1. októbra 2020 do 11. júla 2027 platia technické smerné hodnoty plynov, pár a aerosólov s karcinogénnymi a mutagénnymi účinkami v pracovnom ovzduší uvedené v prílohe č. 2 tabuľke č. 3 druhom bode v znení účinnom od 1. októbra 2020.
3. V období od 21. februára 2023 platia technické smerné hodnoty plynov, pár a aerosólov s karcinogénnymi a mutagénnymi účinkami v pracovnom ovzduší uvedené v prílohe č. 2 tabuľke č. 3 treťom bode v znení účinnom od 1. októbra 2020.
4. V období od 21. februára 2026 platia technické smerné hodnoty plynov, pár a aerosólov s karcinogénnymi a mutagénnymi účinkami v pracovnom ovzduší pri podzemnej ťažbe a výstavbe tunelov uvedené v prílohe č. 2 tabuľke č. 3 treťom bode v znení účinnom od 1. októbra 2020.
5. V období od 11. júla 2023 platia technické smerné hodnoty plynov, pár a aerosólov s karcinogénnymi a mutagénnymi účinkami v pracovnom ovzduší uvedené v prílohe č. 2 tabuľke č. 3 štvrtom bode v znení účinnom od 1. októbra 2020.“.
6. Príloha č. 1 sa dopĺňa ôsmym bodom a deviatym bodom, ktoré znejú:

„8. Práca, pri ktorej dochádza k expozícii cez kožu účinkom minerálnych olejov, ktoré boli predtým použité v motoroch s vnútorným spaľovaním na mazanie a chladenie pohyblivých častí vo vnútri motora.

9. Práca, pri ktorej dochádza k expozícii výfukovým emisiám zo vznetových naftových motorov.“.

1. Príloha č. 2 vrátane nadpisu znie:

 „Príloha č. 2

k nariadeniu vlády č. 356/2006 Z. z.

**TECHNICKÉ SMERNÉ HODNOTY PLYNOV, PÁR A AEROSÓLOV S KARCINOGÉNNYMI A MUTAGÉNNYMI ÚČINKAMI V PRACOVNOM OVZDUŠÍ**

Tabuľka č. 1

| **P** **o****r.****č.** | **Chemická látka** | **EINECS1)** | CAS2) | **TSH3)** | **Kate-****gória****karcino- génov6)** | **Kate-****gória muta- génov7)** | **Poznámka** |
| --- | --- | --- | --- | --- | --- | --- | --- |
| **ml** · **m-3****(ppm)4)** | **mg** · **m-3****5)** |
| 1. | Akrylamid | 201-173-7 | 79-06-1 | - | 0,1 | 1B | 1B | K**8)** |
| 2. | Akrylonitril(2-propénnitril) | 203-466-5 | 107-13-1 | 3 | 7 | 1B | - | S**9)**, K |
| 3. | Arzén a anorganické zlúčeniny arzénu (ako As),kyselina arzeničná a jej soli10) inhalovateľná frakcia11) | ~~-~~ | ~~-~~ | - | 0,01  | 1A | - | - |
| 4. | Auramín inhalovateľná frakcia(imín4,4´-dimetyla-minobenzofenónu) a jeho soli12) | 207-762-5 | 492-80-8 | - | 0,08 | 2 | - | K |
| 5. | Azbest (vlákna) | **-** | - | **-** | 0,1 vl·cm-313) | 1A | **-** | **-** |
| 6. | Benzén | 200-753-7 | 71-43-2 | 1 | 3,25 | 1A | 1B | K |
| 7. | Benzidín a jeho zlúčeniny | 202-199-1 | 92-87-5 | - | 8 | 1A | - | K |
| 8. | Benzo(a)pyrén* + výroba koksu
	+ ostatné
 | 200-028-5 | 50-32-8 | -- | 0,0050,002 | 1B1B | 1B1B | -- |
| 9. | Berýlium a anorganické zlúčeniny berýlia14)(ako Be)inhalovateľná frakcia | ~~-~~ | ~~-~~ | - | 0,0002 | 1B | - | S15) |
| 10. | Bis(chlórmetyl)éter | 208-832-8 | 542-88-1 | 0,001 | 0,005 | 1A | - | K |
| 11. | Brómetylén  | 209-800-6 | 593-60-2 | 1 | 4,4 | 1B | - | - |
| 12. | 1,3-butadién(buta-1,3-dién) | 203-450-8 | 106-99-0 | 1 | 2,2 | 1A | 1B | - |
| 13. | Bután s obsahom≥ 0,1% butadiénu(n-bután)(izo-bután) | 203-448-7200-857-2 | 106-97-875-28-5 | 1000 | 2400 | 1A | - | - |
| 14. | 1,2-dibrómetán(EDB) | 203-444-5 | 106-93-4 | 0,1 | 0,8 | 1B | - | K |
| 15. | Dietylsulfát | 200-589-6 | 64-67-5 | 0,03 | 0,2 | 1B | 1B | - |
| 16. | Etyléndichlorid (1,2-dichlóretán)(EDC) | 203-458-1 | 107-06-2 | 2 | 8,2 | 1B | - | K |
| 17. | 1,2-dimetylhydrazín(1,2-dimetyldiazán) |  | 540-73-8 | - | 0,1 | 1B | - | S, K |
| 18. | Dimetylsulfát | 201-058-1 | 77-78-1 | 0,02 | 0,1 | 1B | 2 | K |
| 19. | 2,6-dinitrotoluén | 210-106-0 | 606-20-2 | 0,007 | 0,05 | 1B | 2 | K |
| 20. | Epichlórhydrín(2-(chlórmetyl)oxirán)(1-chlór-2,3-epoxypropán) | 203-439-8 | 106-89-8 |  - | 1,9 | 1B | - | S, K |
| 21. | 1,2-epoxypropán (propylénoxid)(metyloxirán) | 200-879-2 | 75-56-9 | 1 | 2,4 | 1B | 1B | - |
| 22. | Etylénimín (aziridín) | 205-793-9 | 151-56-4 | 0,5 | 0,9 | 1B | 1B | K |
| 23. | Etylénoxid (oxirán)  | 200-849-9 | 75-21-8 | 1 | 1,8 | 1B | 1B | K |
| 24. | Formaldehydkrátkodobá expozícia17) | 200-001-8 | 50-00-0 | 0,30,617) | 0,370,7417) | 1B | - | K16) |
| 25. | Hydrazín (diazán) | 206-114-9 | 302-01-2 | 0,01 | 0,013 | 1B | - | S, K |
| 26. | Chlórmetyl-metyléter (monochlórdimetyléter) (chlórmetoxymetán) | 203-480-1 | 107-30-2 | - | 0,003 | 1A | - | K |
| 27. | Chróm (VI) a zlúčeniny chrómu18) ako prach a aerosól (ako Cr) inhalovateľná frakcia- zváranie alebo rezanie plazmou alebo obdobné pracovné procesy, pri ktorých vznikajú výpary19)  | - | 1333-82-0 | - | 0,005 | 1A | 1B | S |
| 28. | Kadmium a anorganické zlúčeniny kadmia20) (ako Cd)inhalovateľná frakcia | ~~-~~ | ~~-~~ | - | 0,001 | 1B | - | - |
| 29.  | 4,4´-metylénbis (2-chlóranilín)(2,2´-dichlór-4,4´-metyléndianilín)(4,4´-diamino-3,3´-dichlórdifenylmetán)(MOCA)  | 202-918-9 | 101-14-4 | - | 0,01 | 1B | - | K |
| 30. | 4,4´-metyléndianilín (bis(4-aminofenyl)metán)(4,4´-diaminodifenylmetán)(MDA) | 202-974-4 | 101-77-9 | - | 0,08 | 1B | 2 | S, K |
| 31. | Nikel a zlúčeniny nikluinhalovateľná frakciaoxid nikelnatý,oxid nikličitý,oxid niklitý,sulfid nikelnatý,tetrakarbonyl niklu (ako Ni)- ostatné |  215-215-7234-823-3215-217-8240-841-2236-669-2 | 1313-99-112035-36-81314-06-316812-54-713463-39-3 | -- | 0,5 0,05  | 1A1A1A1A2 | ---2- | S |
|  32. | 2-nitropropán | 201-209-1 | 79-46-9 | 5 | 18 | 1B | - | - |
| 33. | Ohňovzdorné keramické vlákna | - | - | - | 0,3 vl·cm-313) | 1B | - | - |
| 34. | Oxid kremičitý, kryštalickýrespirabilná frakcia21) | - | 14808-60-7  | - | 0,1  | 1A | - | - |
| 35. | Prach z tvrdého dreva22)(dub, buk)inhalovateľná frakcia23) | - | - | - | 2  | 1A | - | - |
| 36. | o-toluidín (2-metylanilín) | 202-429-0 | 95-53-4 | 0,1 | 0,5 | 1B | - | K |
| 37. | Trichlóretén(trichlóretylén)krátkodobá expozícia17) | 201-167-4 | 79-01-6 | 1030 | 54,7164,1 | 1B | 2 | K |
| 38. | Monomér vinylchloridu(chlóretén) | 200-831-0 | 75-01-4 | 1 | 2,6 | 1A | - | - |
| 39.  | Výfukové emisie zo vznetových naftových motorov24) 25) | - | - | - | 0,0526) | - | - | - |
| 40.  | Zmesi polycyklických aromatických uhľovodíkov, ktoré sú karcinogénmi, osobitne tie, ktoré obsahujú benzo(a)pyrén27)  | - | - | - | - | 1A, 1B | - | K |
| 41. | Minerálne oleje, ktoré boli predtým použité v motoroch s vnútorným spaľovaním na mazanie a chladenie pohyblivých častí vo vnútri motora25) | - | - | - | - | - | - | K |

**Vysvetlivky:**

**1) EINECS číslo**

Číslo priradené chemickej látke, ktorá sa nachádza v Európskom zozname existujúcich komerčných chemických látok. Číslo EC, t. j. EINECS, ELINCS alebo NLP je oficiálnym číslom látky používaným v Európskej únii, podľa vymedzenia v časti 1 oddiele 1.1.1.2. prílohy VI nariadenia Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008) v platnom znení.

**2)** **CAS číslo**

 Medzinárodne ustanovené číslo priradené danej chemickej látke na účely jej presnej identifikácie za predpokladu, že údaje boli publikované v odbornej literatúre.

**3)** **Technická smerná hodnota (TSH)**

Ustanovuje sa len pre karcinogény a mutagény zaradené do kategórie 1A a kategórie 1B, pre ktoré nemôžu byť v súčasnosti ustanovené najvyššie prípustné expozičné limity vzhľadom na ich predpokladané bezprahové účinky. Sú to minimálne hodnoty zistiteľné v pracovnom ovzduší dostupnými analytickými metódami a  možno ich dodržať technickými opatreniami. Pri väčšine karcinogénov v súčasnosti nie je možné vedecky určiť úrovne, pod ktorými by expozícia neviedla k nepriaznivým následkom na zdravie. Ustanovením technickej smernej hodnoty sa reziduálne riziká úplne neodstránia, ale ich ustanovenie prispeje k výraznému zníženiu rizika vyplývajúceho z tejto expozície. Dodržiavaním technických smerných hodnôt sa znižuje pravdepodobnosť škodlivých účinkov na zdravie, ale nemožno ich úplne vylúčiť. Sú základom pre preventívne a ochranné opatrenia.

TSH znamená časovo vážený priemer koncentrácie plynov, pár a aerosólov vrátane minerálnych vlákien za 8-hodinovú zmenu a 40-hodinový pracovný týždeň.

Na obmedzenie nadmernej expozície pri kolísaní hodnôt nad priemernú TSH platia tieto pravidlá:

1. krátkodobá hodnota expozície maximálne 5 x TSH,
2. krátkodobé trvanie expozície 15 minút,
3. frekvencia za zmenu 5 x,
4. interval medzi expozíciou 1 hodina.

V týchto prípadoch musí byť vždy dodržaná priemerná TSH za 8-hodinovú zmenu.

Vyjadruje sa v:

**4)** **ppm** - počet objemových častí chemickej látky na milión objemových častí vzduchu

 (ml · m-3),

**5) mg** · **m-3**- miligramy na meter kubický vzduchu pri teplote 20oC a tlaku 101,3 kPa.

**6) Kategórie karcinogénov**

kategória 1A - dokázaný karcinogén pre ľudí,

kategória 1B - pravdepodobný karcinogén,

kategória 2 - podozrivý karcinogén.

**7) Kategórie mutagénov**

kategória 1A - mutagén ľudských zárodočných buniek,

kategória 1B - mutagén cicavčích zárodočných buniek,

kategória 2 - podozrivý mutagén.

**8) K - prienik cez kožu:** K celkovému zaťaženiu organizmu môže významne prispieť expozícia cez kožu.

**9) S - senzibilizujúce účinky** majú látky, ktoré spôsobujú oveľa vyšší výskyt precitlivenosti alergického typu, ako je bežný. Pri práci s nimi je potrebná osobitná opatrnosť. Dodržiavanie technických smerných hodnôt nezaručuje, že nevzniknú u vnímavých osôb alergické reakcie.

**10) TSH pre arzén a jeho anorganické zlúčeniny a pre kyselinu arzeničnú a jej soli** **(č. 3)** sa pri tavení medi uplatňuje od 11. júla 2023.

**11) Inhalovateľná frakcia** aerosólu znamená, že expozícia je meraná ako inhalovateľná zložka aerosólu (celková koncentrácia), ktorá môže byť vdýchnutá do dýchacích ciest a pre ktorú je ustanovená technická smerná hodnota.

**12) Auramín a jeho soli** sú zaradené podľa § 2 písm. a) druhého bodu medzi látky, zmesi a pracovné procesy s rizikom chemickej karcinogenity uvedené v prílohe č. 1.

**13)** **vl** · **cm–3****-**  vlákno na centimeter kubický vzduchu,

 vl · cm–3 =vl · ml,

vl · ml**-**  vlákno na mililiter.

14) **TSH pre berýlium a jeho anorganické zlúčeniny (č. 9)** má prechodné obdobie do 11. júla 2026.

15) Látka môže spôsobiť senzibilizáciu kože a dýchacích ciest.

16) Látka môže spôsobiť senzibilizáciu kože.

17) **TSH krátkodobej expozície**, ktorá nemá byť prekročená a ktorá sa vzťahuje na 15-minútový referenčný čas.

18) **TSH pre zlúčeniny šesťmocného chrómu (č. 27)** má prechodné obdobie do 17. januára 2025.

19) **TSH pre zlúčeniny šesťmocného chrómu (č. 27), ktoré vznikajú pri zváraní alebo rezaní plazmou** alebo pri obdobných pracovných procesoch, pri ktorých vznikajú výpary, má prechodné obdobie do 17. januára 2025.

20) **TSH pre kadmium a jeho anorganické zlúčeniny (č. 28)** má prechodné obdobie do 11. júla 2027, ktoré sa uplatní, ak sa vykonáva aj biologické monitorovanie expozície kadmiu, pri ktorom sa sleduje koncentrácia kadmia v moči, pričom nepresiahne biologickú medznú hodnotu 0,002 mg kadmia · g-1 kreatinínu v moči (príloha č. 2 k nariadeniu vlády Slovenskej republiky č. 355/2006 Z. z. o ochrane zamestnancov pred rizikami súvisiacimi s expozíciou chemickým faktorom pri práci v znení neskorších predpisov).

**21)** **Respirabilná frakcia** aerosólu znamená, že expozícia je meraná ako respirabilná zložka aerosólu, ktorá môže preniknúť až do pľúcnych alveol a pre ktorú je ustanovená technická smerná hodnota.

**22) TSH pre prach z tvrdého dreva (č. 35)** má prechodné obdobie do 17. januára 2023.

**23) Ustanovuje sa ako inhalovateľná frakcia:** ak sa prach z tvrdého dreva zmieša s iným drevným prachom (mäkké drevo), pre všetky druhy prachu z dreva, ktoré sú prítomné v zmesi, sa uplatňuje technická smerná hodnota pre prach z tvrdého dreva.

24) **TSH pre výfukové emisie zo vznetových naftových motorov** **(č. 39)** sa uplatňuje od 21. februára 2023. Pri podzemnej ťažbe a výstavbe tunelov sa TSH uplatňuje od 21. februára 2026.

25) Výfukové emisie zo vznetových naftových motorov a minerálne oleje, ktoré boli predtým použité v motoroch s vnútorným spaľovaním na mazanie a chladenie pohyblivých častí vo vnútri motora nepodliehajú klasifikácii v súlade s nariadením (ES) č. 1272/2008 v platnom znení.

26) Merané ako elementárny uhlík.

 27) Biologická medzná hodnota pre **biologické monitorovanie** **expozície** je uvedená v prílohe č. 2 k nariadeniu vlády Slovenskej republiky č. 355/2006 Z. z. o ochrane zamestnancov pred rizikami súvisiacimi s expozíciou chemickým faktorom pri práci v znení neskorších predpisov.

Tabuľka č. 2

| **P** **o****r.****č.** | **Chemická látka** | **EINECS** | CAS | **TSH** | **Kate-****gória****karcino- génov** | **Kate-****gória muta- génov** | **Poznámka** |
| --- | --- | --- | --- | --- | --- | --- | --- |
| **ml** · **m-3****(ppm)** | **mg** · **m-3** |
| 1. | chróm (VI) a zlúčeniny chrómu ako prach a aerosól (ako Cr) inhalovateľná frakcia- zváranie alebo rezanie plazmou alebo obdobné pracovné procesy, pri ktorých vznikajú výpary | - | 1333-82-0 | -- | 0,0100,025 | 1A | 1B | TSH do 17.01.2025TSH do 17.01.2025 |
| 2. | prach z tvrdého dreva(dub, buk)inhalovateľná frakcia | - | - | - | 3 | 1A | - | TSH do 17.01.2023 |

Tabuľka č. 3

| **P** **o****r.****č.** | **Chemická látka** | **EINECS** | CAS | **TSH** | **Kate-****gória****karcino- génov** | **Kate-****gória muta- génov** | **Poznámka** |
| --- | --- | --- | --- | --- | --- | --- | --- |
| **ml** · **m-3****(ppm)** | **mg** · **m-3** |
| 1. | Berýlium a anorganické zlúčeniny berýliainhalovateľná frakcia | - | - | - | 0,0006 | 1B | - | TSH do 11.07.2026 |
| 2. | Kadmium a anorganické zlúčeniny kadmia1)inhalovateľná frakcia | - | - | - | 0,004 | 1B | - | TSH do 11.07.2027 |
| 3. | Výfukové emisie zo vznetových naftových motorov2) | - | - | - | 0,053) | - | - | TSH sa uplatňuje od 21.02.2023; pri podzemnejťažbe a výstavbe tunelov sa TSH uplatňuje od 21.02.2026 |
| 4. | Arzén a anorganické zlúčeniny arzénu, kyselina arzeničná a jej soliinhalovateľná frakcia | - | - | - | 0,01 | 1A | - | Pri tavení medi sa TSH uplatňuje od 11.07.2023 |

**Vysvetlivky:**

1) **TSH pre kadmium a jeho anorganické zlúčeniny** sa uplatňuje, ak sa vykonáva aj biologické monitorovanie expozície kadmiu, pri ktorom sa sleduje koncentrácia kadmia v moči, pričom nepresiahne biologickú medznú hodnotu 0,002 mg kadmia · g-1 kreatinínu v moči (príloha č. 2 k nariadeniu vlády Slovenskej republiky č. 355/2006 Z. z. o ochrane zamestnancov pred rizikami súvisiacimi s expozíciou chemickým faktorom pri práci v znení neskorších predpisov).

2) Výfukové emisie zo vznetových naftových motorov nepodliehajú klasifikácii v súlade s nariadením (ES) č. 1272/2008 v platnom znení.

3) Merané ako elementárny uhlík.“.

1. Príloha č. 5 sa dopĺňa štvrtým bodom a piatym bodom, ktoré znejú:

„4. **Smernica Európskeho parlamentu a Rady (EÚ) 2019/130 zo 16. januára 2019,** ktorou sa mení smernica 2004/37/ES o ochrane pracovníkov pred rizikami súvisiacimi s expozíciou karcinogénom alebo mutagénom pri práci(Ú. v. EÚ L 30, 31. 1. 2019).

5. **Smernica Európskeho parlamentu a Rady (EÚ) 2019/983 z 5. júna 2019,** ktorou sa mení smernica 2004/37/ES o ochrane pracovníkov pred rizikami súvisiacimi s expozíciou karcinogénom alebo mutagénom pri práci(Ú. v. EÚ L 164, 20. 6. 2019).“.

Čl. II

 Toto nariadenie vlády nadobúda účinnosť 1. októbra 2020.